Coan Roulinq

Coan "Co" Mürrey (, qızlıq soyadı — Roulinq (); ) — Britaniyalı yazıçı. Coan Ketlin Roulinq () adı altında, dünyanın 65-dən çox dilinə tərcümə edilən Harri Potter romanlar seriyasının yazıçısı kimi bilinir. 2004-cü ildən bəri Böyük Britaniyanın ən varlı qadınıdır və o cümlədən bir müddət dünyanın ən varlı qadını idi.

O, həmçinin Robert Qalbreyt () adı altında Kormoran Strayk detektiv romanlar seriyasını yazır.

 Həyatı 
Valideynləri: Piter Ceyms Roulinq () və Enn Volant () "King's Cross" vağzalda Arbort şəhərə gedən qatarda, bir kupedə idilər.McGinty, Stephen. The JK Rowling Story . The Scotsman. 16 June 2003. Retrieved 27 may 2009. İkisi də 45-ci təxribat-komando dəstəyə gedirdilər (Piter acəmi əsgər idi, Enn isə Hərbi Dəniz Qüvvələrin qadınlar üçün əlavə xidmətində). Bir neçə ay sonra onlar ordunu tərk etdilər, çünki Enn hamilə idi. 1965-ci ilin martın 14-ündə Enn hamiləliyin beşinci ayında olduqda onlar Londonun şimalında yerləşən kilsədə evləndilər. İkisi də 20 yaşında idilər. Toydan sonra, onlar Qlosteşır qraflığında Bristolun şimali-qərbində Yeyt şəhərətrafda yaşayırdılar. 1965-ci ilin iyulun 31-də Melrouz-Haus sarayında olan doğum palatasında Coan Roulin anadan olmuşdu. Coanın 23 ayı olanda – 1967-ci ilin iyunun 28-də bacısı – Dayanna anadan olmuşdu.

Coan 4 yaşında olanda ailəsi Vinterboarna (, Bristolun cənubi-qərbində şəhərətraf) köçdü. Orada onlar Potter familiyalı bir qız və oğlan ilə oynayırdılar. Coan 200 ildən cox əvvəl Vilyam Vilberforsun əsasını qoyduğu Sent Maykls məktəbində oxuyurdu.

Ana bütün vaxtını qızlarla keçirirdi. Enn onlarla kitab oxumağı çox sevirdi. Beş yaşında Coan bütün uşaq kitablarını əzbər bilirdi. Altı yaşında anasına onun birinci Dovşan adlı dovşan haqqında hekayəni göstərib.

Doqquz yaşında olanda ailəsi yenə köçüb — Tatşilla (, Bristolun şimalı-qərbində şəhərətraf). Coanın 15 yaşı olanda anası xəstələndi. Diaqnoz — dağınıq skleroz.

Buraxılış sinfində Coan Oksforda daxil olmağa qərar verdi. 1982-ci ildə o, bütün imtahanları keçdi, artıq namizədlər siyahısında idi, lakin prestij universitetin tələbəsi olmadı. Daha il itirmək istəməyib və Devonda Ekster universitetinə daxil oldu. Orada İngilis dili öyrənmək istəyirdi, lakin valideynlərin məsləhətinə görə Fransız dili bölməsində oxudu.

Universitetı sonuncu kursu qranta görə Parisdə keçəndə və incəsənət görə bakalavr alanda, Roulinq Forksa köçür və orada bir neçə iş yeri dəyişir. O cümlədə, o Beynəlxalq Əfv təşkilatın London ofisində tərcüməçi katib idi.Norman-Culp, Sheila. British author rides up the charts on a wizard's tale . Associated Press. 1998. Retrieved 6 December 2007.

Sonra o, sevgilisi ilə Mançestera köçüb. Orada qısa müddət ərzində Mançester Ticarət Palatasında işləyirdi. 1990-cı ildə Roulinq dörd saata gecikən Mançesterdən Londona gedən qatarda olarkən, sehrbazlıq məktəbinə gedən cavan bir oğlan haqqında əhvalat onun ağlında "tamamilə formalaşıb".Loer, Stephanie. All about Harry Potter from quidditch to the future of the Sorting Hat . The Boston Globe. 18 October 1999. Retrieved 10 October 2007.

1990-cı ilin martın 30-da, bundan əvvəl bir neçə il ərzində demək olar ki, iflicli olan Coanın anası vəfat edib. Bundan sonra Coan İngiltərədən Portuqaliyaya köçməyə qərar verib.

1991-ci ildə 26 yaşında Portuya (Portuqaliya) İngilis dili öyrətməyə getdi. O dərsləri nahardan sonra və axşam keçirirdi, səhər isə yazırdı. Bu vaxt Coan onun üçüncü romanın yazılışı ilə məşğul idi (birinci və ikinci "çox pis" olduğuna görə sonuna qədər yazılmamışdı). Yeni kitab özü sehrbaz olduğunu başa düşən və sonra sehr məktəbinə gedən oğlan haqqında idi.

Portuda 1992-ci ilin avqust ayında Jorji Arantes adlı tələbə-jurnalist ilə Coan evləndilər. 1993 onların Cesika adlı qızı anadan olub. Qızın anadan olmasıdan sonra Jorji boşanmağa qərar edib. Boşanmadan sonra Roulinq qızı ilə onun kiçik bacısının yanında olmaq üçün, Edinburqa (Şotlandiya, Böyük Britaniya) köçdülər.

Edinburqda o, "Nikolos" adlı, bacısının həyat yoldaşının kafesinə "Harri Potter"i yazmağa gedirdi.

Şotlandiya İncəsənət Birliyi ona kitabı bitirmək üçün qrant verib və bir neçə uğursuzluqdan sonra, axırda o Harri Potter və Fəlsəfə Daşı romanını Bloomsbury Publishing nəşriyyatına (Britaniya) 4000 ABŞ $ satıb. Bu vaxtları Roulinq Fransız dili müəllimi işləyir.

Bir neçə ay sonra bir nəşriyyat kitabın amerikan hüquqları layiqli məbləğinə alır və Coan müəllimliyini buraxır.

1997-ci ilin iyununda çıxan "Harri Potter və Fəlsəfə Daşı" romanı sensasiya olmuş: naməlum müəllifin birinci kitabı Britaniyada ilin ən yaxşı uşaq kitabı kimi tanınmışdı. O cümlədə, bu kitab Amerikada adaptasiyalanmış ad ilə nəşr olunur: "Harri Potter və Sehrbazın Daşı". Bundan sonra Roulinq öz kitabların adlarını amerikanlılar üçün heç vaxt adaptasiya etmədi.

Birinci kitabdan sonra o, "Harri Potter və Sirlər Otağı" (1998), "Harri Potter və Azkaban Məhbusu" (1999), "Harri Potter və Alov Kuboku" (2000), "Harri Potter və Simurq Ordeni" (2003), "Harri Potter və Mələz Şahzadə" (2005), "Harri Potter və Ölüm Hədiyyələri" (2007) və seriyanın əlavə kitablarını yazır və nəşr edir. 2010 ildə Opra Uinpri Şousunda olarkən, demişdi ki, seriyanın davamın yazılmasının imkanı istisna etmir.

1998-ci ildə Warner Bros Roulinqin iki romanlarınım hüquqlarını onları ekranlaşdırmaq üçün alır.

2001-ci ildə rejissor Kris Kolambusun çəkdiyi "Harri Potter və Fəlsəfə Daşı" filmi ekranlara çıxır. Bundan sonra 2002-ci ildə "Harri Potter və Sirlər Otağı" filmi çıxır. Roulinqın üçüncü, dördüncü, beşinci və altıncı romanlarının ekranlaşdırmaları 2004-cü, 2005-ci, 2007-ci və 2009-cu illərdə çıxdı. Yeddinci kitabın ekranlaşdırması 2 filmdən ibarətdir, onlar 2010-cu və 2011-ci illərdə çıxıb.
Romanların seriyası 60-dan çox dilə tərcümə edildi, dünyada kitabların 40 mln.-dan çox nəşri satıldı. Oxuyucular arasında müvəffəqiyyət qazanan seriya və o cümlədə onun əsasında çəkilmiş filmlər Roulinq üçün dünyəvi şöhrət və sərvət gətirdi. 2004-cü ildən bəri Roulinq Böyük Britaniyanın ən varlı qadınıdır. Forbes jurnalın məlumatına görə 2008-ci ildə onun 1 mlrd. ABŞ dolları var idi.

Roulinq aktiv xeyriyyəçidir. O tək valideyn fonduna və dağınıq skleroz (anasının ölümün səbəbi olan xəstəlik) ilə mübarizə aparan fonda dəstəklik göstərir. 2008-ci ilin dekabrın 4-də dünyanın 25 ölkəsində satışda Coan Roulinqın yeni kitabı çıxdı — "Bard Bidl nağılları". Satışdan əldə edilən pul The Children’s High Level Group təşkilatına gedib. Bu təşkilat Qərbi Avropada uşaq hüquqları ilə məşğuldur.

2001-ci ilin dekabrın 26-da Coan Roulinq ikinci dəfə Nil Skott Mürrey () adlı edinburqlu həkimlə evləndi. 2003-cü ilin mart ayında onlarda oğlan, 2005-ci ilin yanvar ayında isə qız anadan olur. Oğlana David Qordon Roulinq Mürrey (), qıza isə Makkenzi Cin Roulinq Mürrey () adları qoymuşdu.

2012 ilin sentyabrın 27-də Coan Roulinqın "Casual Vacancy" kitabı işıq üzü görüb. Bu kitabı ilk satışa çıxdığı gün artıq yüz minlərlə cild satılmışdı.

 Biblioqrafiya 

 Harri Potter 

 Harri Potter və Fəlsəfə Daşı (; 26 iyun 1997)
 Harri Potter və Sirlər Otağı (; 2 iyul 1998)
 Harri Potter və Azkaban Məhbusu (; 8 iyul 1999)
 Harri Potter və Alov Qədəhi (; 8 iyul 2000)
 Harri Potter və Simurq Ordeni (; 21 iyun 2003)
 Harri Potter və Mələz Şahzadə (; 16 iyul 2005)
 Harri Potter və Ölüm Yadigarları (; 21 iyul 2007)
 Harri Potter və Lənətlənmiş Uşaq (; 31 iyul 2016)

 Əlaqəli əsərlər 
 Fantastik varlıqlar və onların məskəni (; 1 mart 2001)
 Əsrlər boyu Kviddiç (; 1 mart 2001)
 Aşıq Bidlin nağılları (; 4 dekabr 2008)
 Harri Potter: Prikvel (; iyul 2008)

 Kormoran Strayk 
 Quqqultu çağırış (; Robert Gelbreyt pevdonim altında; 18 aprel 2013)
 İpəkqurdu (; Robert Gelbreyt pevdonim altında; 19 iyun 2014)
 Şərlik mənsəbi (; Robert Gelbreyt pevdonim altında; payız 2015)

 Digər 
 Təsadüfi vakansiya (; 27 sentyabr 2012)

 Qeyri bədii 
 McNeil, Gil and Brown, Sarah, editors (2002). Foreword to the anthology Magic. Bloomsbury.
 Brown, Gordon (2006). Introduction to "Ending Child Poverty" in Moving Britain Forward. Selected Speeches 1997–2006. Bloomsbury.
 Sussman, Peter Y., editor (26 July 2006). "The First It Girl: J. K. Rowling reviews Decca: the Letters by Jessica Mitford". The Daily Telegraph.
 Anelli, Melissa (2008). Foreword to Harry, A History. Pocket Books.
 Rowling, J. K. (5 June 2008). "The Fringe Benefits of Failure, and the Importance of Imagination". Harvard Magazine.
 J. K. Rowling, Very Good Lives: The Fringe Benefits of Failure and Importance of Imagination, illustrated by Joel Holland, Sphere, 14 April 2015, 80 pages (ISBN 978-1-4087-0678-7).
 Rowling, J. K. (30 April 2009). "Gordon Brown – The 2009 Time 100" . Time magazine.
 Rowling, J. K. (14 April 2010). "The Single Mother's Manifesto". The Times.
 Rowling, J. K. (30 November 2012). "I feel duped and angry at David Cameron's reaction to Leveson". The Guardian.
 Rowling, J. K. (17 December 2014). Isn’t it time we left orphanages to fairytales? The Guardian.
 Rowling, J. K. (guest editor) (28 April 2014). "Woman's Hour Takeover". Woman's Hour, BBC Radio 4.
 Very Good Lives (14 April 2015)

 Baxışları 
Müəllif internet səhifələri geniş yayımından öncəki dövrdən bəri Roulinq aktiv internet istifadəçisidir. O, tez-tez Harri Potter fanatlarına və başqa izləyicilərinə Twitter vasitəsilə müraciət edir. Onun ifadə etdiyi baxışları bəzən qalmaqala səbəbi olur.

2008-ci ildə Roulinq Leyboristlər Partiyasına 1 million funt ianə edərəl Baş Nazir Qordon Braunı və partiyanın uşaq yoxsuzluğu ilə bağlı siyasətini tərifləyib.

 İstinadlar 

 Xarici keçidlər 


Kateqoriya:İngiltərə yazıçıları
Kateqoriya:Qadın milyarderlər
Kateqoriya:XX əsrin Britaniya romançıları
Kateqoriya:Toni mükafatı laureatları
Kateqoriya:ABŞ ssenaristləri
Kateqoriya:ABŞ film prodüserləri